Il-Kap Eżekuttiv ta' NHS Providers Chris Hopson qal li hemm bejn 80,000 u 100,000 ħaddiem tal-NHS fl-Ingilterra li mhumiex imlaqqma kontra l-Covid-19. F'intervista ma' BBC Radio 4, Hopson innota li min ma tlaqqamx iżid mar-riskju li jinfetta nies oħra. Huwa żied li jekk il-Gvern tar-Renju Unit iħabbar li l-vaċċin irid jittieħed bilfors mill-ħaddiema tas-servizzi tas-saħħa fil-pajjiż, hemm riskju li l-isptarijiet jispiċċaw b'nuqqas ta' frontliners. Dan intqal wara li l-Ħadd li għadda, l-eks Segretarju tas-Saħħa tar-Renju Unit Matt Hancock ssuġġerixxa li l-proposta tal-Gvern tar-Renju Unit li t-tilqima obbligatorja tingħata lill-frontliners ferm qabel id-data proposta f'April. Hopson żied jgħid li meta l-Gvern iħabbar li l-vaċċin isir mandatorju għall-frontliners, "wisq nibża' li jkun hemm min jirrifjuta, u jkompli jżid ir-riskju ta' infezzjonijiet fost il-frontliners tal-NHS". Intant, il-gazzetta Ingliża The Guardian irrappurtat li tifla ta' disat ijiem kienet fost l-iżgħar persuni li tilfu ħajjithom waqt li kienet pożittiva għal Covid-19. Skont dan ir-rapport, omm it-tarbija ma ħaditx it-tilqima tal-Covid-19 minħabba li kienet tqila. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_618b7b6f17e0d_rand.td-a-rec-img{text-align:left}.td_uid_3_618b7b6f17e0d_rand.td-a-rec-img img{margin:0 auto 0 0}